CELEX ID: 32011R0562
Publication Date: 2011-06-10

Document Text:
KOMISJONI RAKENDUSMÄÄRUS (EL) nr 562/2011,
10. juuni 2011,
millega võetakse vastu 2012. eelarveaastaks ettenähtud vahendite liikmesriikidele eraldamise kava sekkumisvarudest pärit toiduainete tarnimiseks Euroopa Liidus enim puudust kannatavatele isikutele ning tehakse erand määruse (EL) nr 807/2010 teatavatest sätetest
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkte f ja g koostoimes artikliga 4,
võttes arvesse nõukogu 15. detsembri 1998. aasta määrust (EÜ) nr 2799/98, millega kehtestatakse põllumajanduse eurol põhinev valuutakord, (2) eriti selle artikli 3 lõiget 2,
ning arvestades järgmist:
(1)
Vastavalt komisjoni 14. septembri 2010. aasta määruse (EL) nr 807/2010 (millega kehtestatakse Euroopa Liidus enim puudust kannatavatele isikutele sekkumisvarudest pärit toiduainete tarnimise üksikasjalikud eeskirjad) (3) artiklile 2 peab komisjon võtma vastu 2012. eelarveaastaks ettenähtud vahenditest rahastatava jaotuskava. Selle kavaga tuleb eelkõige kindlaks määrata kõnealust meedet kohaldavate liikmesriikide käsutuses olevate kava täideviimiseks vajalikud maksimaalsed rahalised vahendid ning kõikide sekkumisametite ladudest saadaolevate tooteliikide kogused.
(2)
2012. eelarveaastal jaotuskava kohaldavad liikmesriigid on edastanud vajaliku teabe komisjonile vastavalt määruse (EL) nr 807/2010 artiklile 1.
(3)
Vahendite jaotamisel tuleb arvesse võtta eelkõige varasemaid kogemusi ja seda, millises ulatuses kasutasid liikmesriigid ära neile varasematel aastatel eraldatud vahendid.
(4)
Võttes arvesse asjaolu, et enim puudust kannatavatele isikutele sekkumisvarudest pärit toiduainete tarnimise kavas osalemise võimalus on eelmise aastaga võrreldes oluliselt vähenenud, on asjakohane, et 2012. aasta kava võetakse vastu niipea, kui liikmesriigid on komisjonile edastanud vajaliku teabe vastavalt määruse (EL) nr 807/2010 artiklile 1. Kava kiire vastuvõtmisega antaks liikmesriikidele lisaaega liidu aastakava rakendamiseks, et võimaldada liikmesriikide ametiasutustel ja heategevusorganisatsioonidel leida alternatiivseid toiduainete hankimise allikaid.
(5)
Määruse (EL) nr 807/2010 artiklis 4 on sätestatud, et kui sekkumisvarudes puudub riis, võib komisjon siiski lubada võtta sekkumisvarudest teravilja, et tasuda turult varutud riisi ja riisitoodete tarnimise eest. Sellest tulenevalt tuleks lubada võtta sekkumisvarudest teravilja, et tasuda turult varutud riisitoodete eest, arvestades asjaolu, et praegu riisi sekkumisvarusid ei ole.
(6)
Määruse (EL) nr 807/2010 artikli 8 lõikes 1 on sätestatud liikmesriikide vahel nende toodete üleandmine, mis ei ole liikmesriigi sekkumisvarudest kättesaadavad, kuid mida liikmesriik vajab aastase jaotuskava rakendamiseks. Seetõttu tuleks määruse (EL) nr 807/2010 artiklis 8 sätestatud tingimustel lubada 2012. aasta kava rakendamiseks vajalikke liidusiseseid üleandmisi.
(7)
Teraviljaturu praeguses olukorras, kui turuhinnad on kõrged, on ELi finantshuvide tagamiseks asjakohane suurendada tagatist, mille teravilja tarniv lepinguosaline peab esitama vastavalt määruse (EL) nr 807/2010 artikli 4 lõikele 3 ja artikli 8 lõikele 4.
(8)
Aastase jaotuskava rakendamisel tuleks määruse (EÜ) nr 2799/98 artiklis 3 osutatud rakendusjuhuna käsitada riiklikult ladustatud varude haldamise eelarveaasta alguskuupäeva.
(9)
Vastavalt määruse (EL) nr 807/2010 artikli 2 lõikele 2 konsulteeris komisjon aastase jaotuskava väljatöötamise raames peamiste organisatsioonidega, kes on kursis ELis enim puudust kannatavate inimeste probleemidega.
(10)
Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1234/2007 artikli 27 alusel toimub Euroopa Liidus enim puudust kannatavatele isikutele ettenähtud toiduainete jaotamine 2012. aastaks kooskõlas käesoleva määruse I lisas sätestatud aastase jaotuskavaga.
Vastavalt määruse (EL) nr 807/2010 artikli 4 lõikele 2 võib turult varutud riisitoodete eest tasuda teraviljaga.
Artikkel 2
Käesoleva määruse II lisas loetletud tooteid võib liidusiseselt üle anda määruse (EL) nr 807/2010 artiklis 8 sätestatud tingimustel.
Artikkel 3
Erandina määruse (EL) nr 807/2010 artikli 4 lõike 3 viiendast lõigust ja artikli 8 lõike 4 esimesest lõigust esitab tarniv lepinguosaline enne sekkumisvarudest teravilja äraviimist 2012. aasta jaotuskava puhul tagatise, mis võrdub 150 euroga tonni kohta.
Artikkel 4
Käesoleva määruse artiklis 1 osutatud aastase jaotuskava rakendamiseks on määruse (EÜ) nr 2799/98 artiklis 3 osutatud rakendusjuhu kuupäev 1. oktoober 2011.
Artikkel 5
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõigis liikmesriikides.
Brüssel, 10. juuni 2011

EuroVoc Classification:
Level 1: 100148
100157
100149
100147
100161
Level 2: 100191
100205
100253
100257
100282
100214
Level 3: 5283
929
5360
2449
1004
2735
All Concepts: 2735
3732
4284
5283
826
933